Ayen yessawhamen deg taddart-a, d akken zzint-as-d temqebrin seg yal tama. Zyada ɣef wanect-a, amur ameqqran n yiẓekwan ur ttwasnen ara : ur iban anwi-ten. Yezmer, ɣef wakken i d-nnan, ad yili umekkan-a, zik-nni, d timeqbert n tudrin i as-d-yezzin imi ula d amekkan n tẓallit yella din uqbel ad d-awḍen yimezdaɣ imezwura. Tella tayeḍ, daɣen, tessewham : qqaren i yiwen umekkan (irab akka tura), sidi-s Wali mačči sidi Wali am ssadatnniḍen. Tagi ula yiwen ur yesɛi tiririt i usteqsi-nneɣ.